Իլյա Գլիննիկով

Իլյա Իլյիչ Գլիննիկով (Մեսխի) (, ), թատրոնի, կինոյի և հեռուստատեսության ռուս դերասան, հեռուստահաղորդավար։ Առավել հայտնի է «Ինտերնները» սերիալում կատարած Գլեբ Ռոմանենկոյի դերով։

Կենսագրություն 
Հոր կողմից Իլյա Գլիննիկովն ունի վրացական արմատներ։ Նա ունի նաև կրտսեր եղբայր։ Իլյա Գլիննիկովը երեք տարեկանից մինչև դպրոցական տարիներն զբաղվել է պարերով, դպրոցում սովորելու ընթացքում յոթ տարի զբաղվել է ֆուտբոլով, զուգահեռաբար հինգ տարի զբաղվել է լողով։ Մինչև հինգերորդ դասարանը եղել է գերազանցիկ։ Ապա սկսել է զբաղվել երաժշտությամբ, պարով, մասնակցել ինքնագործունեությանը դպրոցում և նրանից դուրս։ Իններորդ դասարանում Իլյան հաղթել է Հայրենական մեծ պատերազմին նվիրված մրցույթում իր պապին նվիրված բանաստեղծությամբ։ Գիմնազիան ավարտելուց հետո ստեղծել է իր պարային կոլեկտիվը, բեմադրել շոու և նրանով մասնակցել Ռուսաստանի հիփ-հոփի առաջնությանը Մոսկվայում, որտեղ զբաղեցրել է երկրորդ տեղը։ Ավարտել է Նովոմոսկովսկի ֆիզկուլտուրայի և սպորտի քոլեջը։ Ապա ընդունվել է «Urbans» պարային-թատերականացված շոու, բայց պրոդյուսերների հետ ունեցած հայացքների հակասության պատճառով հեռացել է թիմից և ստեղծել իր կոլեկտիվը։ Այդ ժամանակ Իլյան սկսել է շատ նկարահանվել գովազդային հոլովակներում, երաժշտական տեսահոլովակներում։

Չինստանում երեքամսյա հյուրախաղերից հետո Իլյա Գլիննիկովը որոշել է սովորել թատերական բուհում և ընդունվել է Ռուսաստանի թատերական արվեստի համալսարան՝ Վալերի Գարկալինի կուրս։ Դրանից հետո նա մեկնել է ԱՄՆ՝ մասնակցելու վարպետության դասերի «Լի Ստրասբերգ և Ջուլ Արտ» թատերական դպրոցում, որտեղից վերադառնալուց հետո մասնակցել է «Բրեմենյան երաժիշտներ» մյուզիքլին։

2014 թվականի ապրիլի 9-ին վարել է «Такое кино!» («Այսպիսի կինո») հաղորդումը ТНТ ալիքով։

Անձնական կյանք 
Մանսակցել է ТНТ ալիքի «Ամուրի» () շոուի հինգերորդ եթերաշրջանին որպես գլխավոր հերոս։ Եզրափակչում Իլյայի ընտրյալը դարձել է Եկատերինա Նիկուլինան։ Հետագայում նրանք բաժանվել են։

Երկրպագում է Մոսկվայի «Սպարտակ» ֆուտբոլային ակումբին։

2019 թվականին մասնակցել է ТВ-3 ալիքի «Վերջին հերոսը» շոուի յոթերորդ եթերաշրջանինով, որտեղ դարձել է եզրափակչի երկու մասնակիցներից մեկն ու հաղթանակը զիջել Անֆիսա Չեռնիխին։

Ֆիլմագրություն 
 2008 – Ակումբ () – բոյս-բենդի մասնակից
 2009 – Ունիվեր () – Պաշան Ագապովկայից, Կուզյայի ընկերը (№ 147 սերիայում)
 2009 – Առաջին սեր () – Իվան
 2010-2016 – Ինտերնները () – Գլեբ Վիկտորովիչ Ռոմանենկո 2010 – Մառախուղ () – շարքային Անտոն Չիրկո, «Бабник» 2011 – Ծիծեռնակի բույն () – Կիրիլ 2012 – Սովորեցնում են կիթառ նվագել () – Մարկովը երիտասարդ տարիքում
 2013 – Залётчики – Լյոխա 2013 – Տան կառավարիչ () – Լյոշա Ագաֆոնով 2013 – Կկվիկ () – Վանյա Պուֆիկ
 2014 – Սպորտում միայն աղջիկներ են () – Նիկիտա («Кит»), սնոուբորդիստ 2014 – Ուղեկցորդ () – Դենիս Պեռլով 2016 – Աշխարհի տանիքը () – Միշա 2016 – Սեր սահմանափակումներով () – Ռոմա 2016 — Витя в законе – Արտյոմ 2017 – Ամեն ինչ կվերադառնա () – Անտոն Անտիպով
 2017 – Ֆորս-մաժոր () – Արտյոմ Թատերական աշխատանքներ 

 Յոզեֆ Բոյսի անվան թատրոն 
 «Երրորդ հերթափոխ» (ռեժիսոր՝ Ֆիլիպ Գրիգորյան) – ներկայացման բեմադրություն, ներկայացվել է ռուսական «Ոսկե դիմակ» ազգային թատերական մրցանակի, 2010 թվական

 Երմոլովայի անվան թատրոն 
 «Ամենուր կյանք է» (, ռեժիսոր՝ Եգոր Դրուժինին) – «Перекати-поле» «Անտրե» թատերական գործակալություն 
 «Բախտավոր համար» (ռեժիսոր՝ Միխայիլ Ցերիշենկո) – Իգոր''

Ծանոթագրություններ

Արտաքին հղումներ 
 Подробное интервью Ильи Глинникова агентству «Атмосфера» 

Ռուս դերասաններ
Ռուսաստանի հեռուստատեսության դերասաններ
Ռուս հաղորդավարներ
Ռուսաստանի թատերական արվեստի ինստիտուտի շրջանավարտներ
Ռուս կինոդերասաններ